CELEX: 32017R0207
Language: hu
Date: 2016-10-03 00:00:00
Title: A Bizottság (EU) 2017/207 felhatalmazáson alapuló rendelete (2016. október 3.) a Menekültügyi, a Migrációs és az Integrációs Alapra, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközre vonatkozó általános rendelkezések megállapításáról szóló 514/2014/EU európai parlamenti és tanácsi rendelet szerinti közös monitoring és értékelési keretről

8.2.2017   
            
            
               HU
            
            
               Az Európai Unió Hivatalos Lapja
            
            
               L 33/1
            
         A BIZOTTSÁG (EU) 2017/207 FELHATALMAZÁSON ALAPULÓ RENDELETE
   (2016. október 3.)
   a Menekültügyi, a Migrációs és az Integrációs Alapra, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközre vonatkozó általános rendelkezések megállapításáról szóló 514/2014/EU európai parlamenti és tanácsi rendelet szerinti közös monitoring és értékelési keretről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a Menekültügyi, a Migrációs és az Integrációs Alapra, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközre vonatkozó általános rendelkezések megállapításáról szóló, 2014. április 16-i 514/2014/EU európai parlamenti és tanácsi rendeletre (1) és különösen annak 55. cikke (4) bekezdésére,
   mivel:
   
               (1)
            
            
               Annak érdekében, hogy támogassák a Bizottság által a 514/2014/EU rendelet és a 2. cikkben említett specifikus rendeletek alapján végzett monitoringot és értékelést, valamint lehetőség legyen uniós szinten integrált elemzésre, a tagállamoknak a monitoring- és értékelési tevékenységek során a lehetséges mértékben egységes megközelítést kell követniük.
            
         
               (2)
            
            
               A tagállamok monitoring- és értékelési szakemberei együttműködtek a Bizottsággal az 514/2014/EU rendelet és a specifikus rendeletek végrehajtásának értékeléséhez alkalmazandó közös eredmény- és hatásmutatók kialakításában. E mutatók kiegészítik a közös mutatóknak az 513/2014/EU európai parlamenti és tanácsi rendelet (2) II. mellékletében, az 515/2014/EU európai parlamenti és tanácsi rendelet (3) IV. mellékletében, valamint az 516/2014/EU európai parlamenti és tanácsi rendelet (4) IV. mellékletében említett listáját.
            
         
               (3)
            
            
               A tagállamok monitoring- és értékelési szakemberei együttműködtek a Bizottsággal a nemzeti programok tagállami végrehajtásának értékeléséhez alkalmazandó közös értékelési kérdések kialakításában. Az értékelési kérdések megfelelnek az 514/2014/EU rendelet 55. cikkének (3) és (6) bekezdésében meghatározott követelményeknek.
            
         
               (4)
            
            
               Az Egyesült Királyságra és Írországra nézve az 514/2014/EU rendelet kötelező, és ebből következően e rendelet is kötelező.
            
         
               (5)
            
            
               Dániára nézve sem az 514/2014/EU rendelet, sem e rendelet nem kötelező és nem alkalmazandó,
            
         ELFOGADTA EZT A RENDELETET:
   1. cikk
   Mindegyik tagállam a felelős hatóságon belül kijelöl egy, a monitoringért és értékelésért felelős koordinátort, és meghatározza e koordinátor feladatkörét.
   A monitoring és értékelés koordinátorai a Bizottság által támogatott hálózatépítés révén:
   
               a)
            
            
               megosztják a monitoringot és az értékelést szolgáló bevált gyakorlatokkal kapcsolatos szakismeretet;
            
         
               b)
            
            
               közreműködnek az 514/2014/EU rendelet 55. cikkében meghatározott és a jelen rendelet révén kiegészített közös monitoring és értékelési keret végrehajtásában;
            
         
               c)
            
            
               elősegítik a nemzeti programok végrehajtásának az 514/2014/EU rendelet 56. és 57. cikkében meghatározott és a jelen rendelet révén kiegészített értékelését; valamint
            
         
               d)
            
            
               együttműködnek a Bizottsággal az értékelések elvégzéséhez az 514/2014/EU rendelet 56. cikkének (3) bekezdésének megfelelően iránymutatást nyújtó dokumentum létrehozásában.
            
         2. cikk
   (1)   Az 514/2014/EU rendelet 57. cikkének (1) bekezdésében említett értékelő jelentések a Bizottság által elkészítendő sablont követik, amely tartalmazza majd az ezen rendelet I. és II. mellékletében meghatározott értékelési kérdéseket.
   (2)   Az értékelő jelentések a III. és IV. mellékletben meghatározott mutatókat alkalmazzák. A Bizottság az III. és IV. mellékletben felsorolt mutatók meghatározását, forrását és alapértékét az értékelés elvégzéséhez az 514/2014/EU rendelet 56. cikkének (3) bekezdésének megfelelően iránymutatást nyújtó dokumentumban állapítja meg.
   (3)   A tagállamok az értékelő jelentéseket a 802/2014/EU bizottsági végrehajtási rendelet (5) 2. cikke által létrehozott elektronikus adatcsererendszer („SFC 2014”) alkalmazásával nyújtják be.
   (4)   Az 514/2014/EU rendelet 12. cikkének (3) és (4) bekezdésével összhangban a felelős hatóság – e dokumentumoknak a Bizottsághoz való benyújtását megelőzően – konzultál a monitoringbizottsággal az éves végrehajtási jelentésekről, valamint az értékelő jelentések következtetéseinek és ajánlásainak nyomon követéséről.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
   
      Kelt Brüsszelben, 2016. október 3-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 150., 2014.5.20., 112. o.
   
   
      (2)  Az Európai Parlament és a Tanács 2014. április 16-i 513/2014/EU rendelete a Belső Biztonsági Alap részét képező, a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszköz létrehozásáról és a 2007/125/IB tanácsi határozat hatályon kívül helyezéséről (HL L 150., 2014.5.20., 93. o.).
   
      (3)  Az Európai Parlament és a Tanács 2014. április 16-i 515/2014/EU rendelete a Belső Biztonsági Alap részét képező, a külső határok és a vízumügy pénzügyi támogatására szolgáló eszköz létrehozásáról és az 574/2007/EK határozat hatályon kívül helyezéséről (HL L 150., 2014.5.20., 143. o.).
   
      (4)  Az Európai Parlament és a Tanács 2014. április 16-i 516/2014/EU rendelete a Menekültügyi, Migrációs és Integrációs Alap létrehozásáról, a 2008/381/EK tanácsi határozat módosításáról, valamint az 573/2007/EK és az 575/2007/EK európai parlamenti és tanácsi határozatok és a 2007/435/EK tanácsi határozat hatályon kívül helyezéséről (HL L 150., 2014.5.20., 168. o.).
   
      (5)  A Bizottság 2014. július 24-i 802/2014/EU végrehajtási rendelete a Menekültügyi, a Migrációs és az Integrációs Alapra, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközre vonatkozó általános rendelkezések megállapításáról szóló 514/2014/EU európai parlamenti és tanácsi rendelet értelmében a nemzeti programok mintájának meghatározásáról, valamint a Bizottság és a tagállamok közötti elektronikus adatcsererendszer feltételeinek megállapításáról (HL L 219., 2014.7.25., 22. o.).
   
      I. MELLÉKLET
      
         A Menekültügyi, a Migrációs és az Integrációs Alapra vonatkozó, az 514/2014/EU rendelet 56. és 57. cikkében említett tagállami és bizottsági értékelő jelentésekben alkalmazandó értékelő kérdések listája
      
      
         Eredményesség
      
      
               
                  (1)
               
               
                  Hogyan járult hozzá a Menekültügyi, a Migrációs és az Integrációs Alap (a továbbiakban: az Alap) az 516/2014/EU rendeletben meghatározott célok eléréséhez?
                  
                              a)
                           
                           
                              Hogyan járult hozzá az Alap a közös európai menekültügyi rendszer valamennyi vonatkozásának megerősítéséhez és fejlesztéséhez, beleértve annak külső dimenzióját is?
                              
                                          i.
                                       
                                       
                                          Milyen előrelépés történt a menekültügyi eljárás megerősítése és fejlesztése felé, és hogyan járult hozzá az Alap ezen előrelépés megvalósításához?
                                       
                                    
                                          ii.
                                       
                                       
                                          Milyen előrelépés történt a befogadási feltételek javítása és fejlesztése felé, és hogyan járult hozzá az Alap ezen előrelépés megvalósításához?
                                       
                                    
                                          iii.
                                       
                                       
                                          Milyen előrelépés történt a képesítési irányelvben (és annak módosításaiban) megállapított jogi keretek sikeres megvalósítása felé, és hogyan járult hozzá az Alap ezen előrelépés megvalósításához?
                                       
                                    
                                          iv.
                                       
                                       
                                          Milyen előrelépés történt a tagállamok menekültügyi politikáik és eljárásaik fejlesztésére, nyomon követésére és értékelésére vonatkozó képességei erősítése felé, és hogyan járult hozzá az Alap ezen előrelépés megvalósításához?
                                       
                                    
                                          v.
                                       
                                       
                                          Milyen előrelépés történt a nemzeti áttelepítési programok, stratégiák és egyéb humanitárius befogadási programok kialakítása, fejlesztése és végrehajtása terén, és hogyan járult hozzá az Alap ezen előrelépés megvalósításához?
                                       
                                    
                        
                              b)
                           
                           
                              Hogyan járult hozzá az Alap a tagállamokba irányuló legális migráció támogatásához a tagállamok gazdasági és társadalmi szükségleteivel – például a munkaerő-piaci igényekkel – összhangban, védve ugyanakkor a tagállamok bevándorlási rendszereinek integritását, továbbá a harmadik országbeli állampolgárok hatékony integrációjának elősegítéséhez?
                              
                                          i.
                                       
                                       
                                          Milyen előrelépés történt a tagállamokba irányuló, azok gazdasági és társadalmi szükségleteikkel – mint például a munkaerőpiaci igények – összhangban levő legális migráció támogatása felé, és hogyan járult hozzá ehhez az Alap?
                                       
                                    
                                          ii.
                                       
                                       
                                          Milyen előrelépés történt a harmadik országbeli állampolgárok tényleges integrációja felé, és hogyan járult hozzá az Alap ezen előrelépés megvalósításához?
                                       
                                    
                                          iii.
                                       
                                       
                                          Milyen előrelépés történt a tagállamok közötti együttműködés támogatása felé, tekintettel a tagállamok bevándorlási rendszerei integritásának megőrzése érdekében, és hogyan járult hozzá az Alap ezen előrelépés megvalósításához?
                                       
                                    
                                          iv.
                                       
                                       
                                          Milyen előrelépés történt a tagállamokbeli integrációs és legális migrációs kapacitások bővítése felé, és hogyan járult hozzá az Alap ezen előrelépés megvalósításához?
                                       
                                    
                        
                              c)
                           
                           
                              Hogyan járult hozzá az Alap az illegális bevándorlás elleni küzdelemhez hozzájáruló, tisztességes és hatékony visszatérési stratégiák előmozdításához a tagállamokban, hangsúlyt fektetve a visszatérés fenntarthatóságára és a származási vagy tranzitországokba való tényleges visszafogadásra?
                              
                                          i.
                                       
                                       
                                          Milyen előrelépés történt a visszatérési eljárásokhoz társuló intézkedések támogatása felé, és hogyan járult hozzá az Alap ezen előrelépés megvalósításához?
                                       
                                    
                                          ii.
                                       
                                       
                                          Milyen előrelépés történt a visszatérési intézkedések (önkéntes és kényszerített) hatékony végrehajtása felé, és hogyan járult hozzá az Alap ezen előrelépés megvalósításához?
                                       
                                    
                                          iii.
                                       
                                       
                                          Milyen előrelépés történt a tagállamok közötti, és/vagy a harmadik országok hatóságaival történő, a visszatérési intézkedésekkel kapcsolatos gyakorlati együttműködés fokozása felé. és hogyan járult hozzá az Alap ezen előrelépés megvalósításához?
                                       
                                    
                                          iv.
                                       
                                       
                                          Milyen előrelépés történt a visszatérési kapacitások bővítése felé, és hogyan járult hozzá az Alap ezen előrelépés megvalósításához?
                                       
                                    
                        
                              d)
                           
                           
                              Hogyan járult hozzá az Alap a tagállamok közötti szolidaritás és felelősség megosztás előmozdításához többek között gyakorlati együttműködés révén, különösen azon tagállamok vonatkozásában, amelyeket a leginkább érintenek a migrációs és menekültáramlások?
                              
                                          i.
                                       
                                       
                                          Hogyan járult hozzá az Alap a menedékkérelmezők átadásához (az (EU) 2015/1523 (1) és (EU) 2015/1601 (2) tanácsi határozatok szerinti áthelyezés)?
                                       
                                    
                                          ii.
                                       
                                       
                                          Hogyan járult hozzá az Alap a nemzetközi védelemben részesülő személyek tagállamok közötti átadásához?
                                       
                                    
                        
                              e)
                           
                           
                              Hogyan járult hozzá az Alap a sürgős intézkedést igénylő, kellően indokolt veszélyhelyzetekkel szembenéző tagállamok támogatásához?
                              
                                          i.
                                       
                                       
                                          Milyen veszélyhelyzeti intézkedésekre került sor?
                                       
                                    
                                          ii.
                                       
                                       
                                          Hogyan járultak hozzá az Alap keretében végrehajtott veszélyhelyzeti intézkedések a tagállamok sürgős szükségleteire történő válaszadáshoz?
                                       
                                    
                                          iii.
                                       
                                       
                                          Melyek voltak a veszélyhelyzeti intézkedések fő eredményei?
                                       
                                    
                        
            
         Hatékonyság (az Alap általános célkitűzései ésszerű költségek árán valósultak meg?)
      
      
               
                  (2)
               
               
                  Az Alap céljai milyen mértékben valósultak meg ésszerű költségek árán a telepített pénzügyi – és humánerőforrásokban kifejezve? Milyen intézkedések történtek a csalás és egyéb szabálytalanságok megelőzése, felderítése, jelentése és nyomon követése érdekében, és ezek milyen eredménnyel jártak?
               
            
         Relevancia (Az Alap által finanszírozott beavatkozások céljai a tényleges szükségletekhez igazodtak-e?)
      
      
               
                  (3)
               
               
                  A tagállamok által a nemzeti programokba foglalt célok megfeleltek-e a megállapított szükségleteknek? Az éves munkaprogramban (uniós intézkedések) megállapított célok a tényleges szükségletekre irányultak-e? Az éves munkaprogramban (veszélyhelyzeti intézkedések) megállapított célok a tényleges szükségletekre irányultak-e? A tagállamok milyen intézkedéseket hoztak a változó szükségletekre válaszul?
               
            
         Koherencia (A nemzeti program alapban szereplő célok összhangban voltak-e a más uniós forrásokból finanszírozott, és hasonló munkaterületre vonatkozó célokkal? Biztosították-e a koherenciát az Alap végrehajtása során is?)
         
      
      
               
                  (4)
               
               
                  A programozási fázis során sor került-e hasonló célokra irányuló beavatkozások értékelésére, és figyelembe vették-e ezen értékeléseket? Létrehoztak-e koordinációs mechanizmusokat az Alap és hasonló célokra irányuló beavatkozások között a végrehajtási időszakra? Az Alap révén végrehajtott intézkedések koherensek-e a hasonló célokkal rendelkező beavatkozásokkal, és nem állnak-e ellentétben azokkal?
               
            
         Komplementaritás (A nemzeti programban megállapított célok és az azoknak megfelelő végrehajtott intézkedések kölcsönösen kiegészítették-e egymást az egyéb szakpolitikák keretében megállapítottakkal, különösen azokkal, amelyeket a tagállam követ?)
      
      
               
                  (5)
               
               
                  A programozási fázis során sor került-e komplementer célokra irányuló beavatkozások értékelésére, és figyelembe vették-e ezeket? Létrehoztak-e koordinációs mechanizmusokat az Alap és hasonló célokra irányuló beavatkozások között, hogy biztosítsák a komplementaritást a végrehajtási időszak során? Használtak-e a pénzügyi eszközök közötti átfedések megelőzésére szolgáló eszközöket?
               
            
         Uniós hozzáadott érték (Járt-e az uniós támogatás bármilyen hozzáadott értékkel?)
      
      
               
                  (6)
               
               
                  Melyek az Alapból származó támogatással járó hozzáadott érték fő típusai (terjedelem, hatókör, szerep, folyamat)? Végrehajtotta volna-e a tagállam az Alap hatálya alá tartozó uniós politikák végrehajtásához szükséges intézkedéseket az Alap támogatása nélkül? Melyek lennének az Alapból származó támogatás nyújtása megszakításának legvalószínűbb következményei? Az Alapból finanszírozott intézkedések milyen mértékben jártak előnyökkel uniós szinten?
               
            
         Fenntarthatóság (az Alap által támogatott projektek pozitív hatásai várhatóan megmaradnak-e az Alapból származó támogatás megszűnése után is?)
      
      
               
                  (7)
               
               
                  Melyek a tagállamok által elfogadott fő intézkedések, amelyek célja az Alapból származó támogatással végrehajtott projektek eredményei fenntarthatóságának biztosítása (mind a programozási, mind a végrehajtási fázisban)? Bevezettek-e mechanizmusokat annak biztosítására, hogy a programozási és végrehajtási fázisokban legyen fenntarthatósági ellenőrzés? Az Alapból fenntartott intézkedések eredményei/hasznai várhatóan milyen mértékben fognak később folytatódni?
               
            
         Az adminisztratív terhek egyszerűsítése és csökkentése (leegyszerűsítették-e az Alap irányítási eljárásait és csökkentették-e az adminisztratív terheket a kedvezményezettek érdekében?)
      
      
               
                  (8)
               
               
                  Az Alap által bevezetett innovatív eljárások (egyszerűsített költség opció, több éves programozás, nemzeti támogathatósági szabályok, átfogóbb nemzeti programok, melyek teret adnak a rugalmasságnak) egyszerűsítéssel jártak-e az Alap kedvezményezettjei számára?
               
            
         (1)  A Tanács 2015. szeptember 14-i (EU) 2015/1523 határozata a nemzetközi védelem területén Olaszország és Görögország érdekében elfogadott átmeneti intézkedések megállapításáról (HL L 239., 2015.9.15., 146. o.).
      
         (2)  A Tanács 2015. szeptember 22-i (EU) 2015/1601 határozata a nemzetközi védelem területén Olaszország és Görögország érdekében elfogadott átmeneti intézkedések megállapításáról (HL L 248., 2015.9.24., 80. o.)
   
   
      II. MELLÉKLET
      
         A Belső Biztonsági Alapra vonatkozó, a 514/2014/EU rendelet 56. és 57. cikkében említett tagállami és bizottsági értékelő jelentésekben alkalmazandó értékelő kérdések listája
      
      
         Eredményesség
      
      
               
                  (1)
               
               
                  Hogyan járult hozzá a Belső Biztonsági Alap az 515/2014/EU rendeletben meghatározott általános cél eléréséhez?
                  
                              a)
                           
                           
                              Hogyan járult hozzá az Alap a következő konkrét célok eléréséhez:
                              
                                           
                                       
                                       
                                          a közös vízumpolitika támogatása a jogszerű utazás megkönnyítése érdekében;
                                       
                                    
                                           
                                       
                                       
                                          magas színvonalú szolgáltatás nyújtása a vízumkérelmezőknek;
                                       
                                    
                                           
                                       
                                       
                                          a harmadik országbeli állampolgárokkal való egyenlő bánásmód biztosítása és
                                       
                                    
                                           
                                       
                                       
                                          az illegális migráció kezelése?
                                          
                                                      i.
                                                   
                                                   
                                                      Milyen előrelépés történt a jogszerű utazás megkönnyítésére irányuló közös vízumpolitika kialakítása és végrehajtása terén, és hogyan járult hozzá az Alap ezen előrelépés megvalósításához?
                                                   
                                                
                                                      ii.
                                                   
                                                   
                                                      Milyen előrelépés történt a tagállamok között a jobb konzuli lefedettség és a harmonizált vízumkibocsátási gyakorlatok felé, és hogyan járult hozzá az Alap ezen előrelépés megvalósításához?
                                                   
                                                
                                                      iii.
                                                   
                                                   
                                                      Milyen előrelépés történt a vízumokkal kapcsolatos uniós vívmányok alkalmazásának biztosítása felé, és hogyan járult hozzá az Alap ezen előrelépés megvalósításához?
                                                   
                                                
                                                      iv.
                                                   
                                                   
                                                      Milyen előrelépés történt a tagállamok azon hozzájárulása terén, hogy erősödjön a harmadik országbeli állampolgároknak a tagállamok területére történő beáramlása – és ezen belül az illegális bevándorlás megelőzése és kezelése – tekintetében a harmadik országokban folytatott tagállami tevékenységekkel kapcsolatos együttműködés, illetve a harmadik országokkal folytatott együttműködés, és hogyan járult hozzá az Alap ezen előrelépés megvalósításához?
                                                   
                                                
                                                      v.
                                                   
                                                   
                                                      Milyen előrelépés történt a közös vízumpolitikának IT rendszerek, ezek kommunikációs infrastruktúrája és felszerelései létrehozása és működtetése révén történő támogatása terén, és hogyan járult hozzá az Alap ezen előrelépés megvalósításához?
                                                   
                                                
                                                      vi.
                                                   
                                                   
                                                      Hogyan járult hozzá az 515/2014/EU rendelet 10. cikke szerinti műveleti támogatás a közös vízumpolitikára vonatkozó konkrét cél megvalósításához?
                                                   
                                                
                                    
                        
                              b)
                           
                           
                              Hogyan járult hozzá az Alap a következő konkrét célokhoz:
                              
                                           
                                       
                                       
                                          az integrált határigazgatás támogatása, beleértve a határigazgatáshoz kapcsolódó intézkedések további, az uniós előírásoknak megfelelő harmonizálásának ösztönzését, valamint a tagállamok közötti és a tagállamok és az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség közötti információcserét is?
                                       
                                    
                                           
                                       
                                       
                                          Egyrészt a külső határok egységes és magas szintű ellenőrzésének és védelmének – beleértve az illegális bevándorlás kezelését is –, másrészt a külső határokon a zökkenőmentes határátkelésnek a schengeni vívmányokkal összhangban történő biztosítása, mindeközben biztosítva a nemzetközi védelemhez való hozzáférést az arra rászorulók számára, összhangban a tagállamok által az emberi jogok területén vállalt kötelezettségekkel, a visszaküldés tilalmának elvét is ideértve?
                                          
                                                      i.
                                                   
                                                   
                                                      Milyen előrelépés történt politikák kialakítása, végrehajtása és betartatásának előmozdítása terén tekintettel annak biztosítására, hogy a belső határok átlépése során a személyeket ne vessék alá semmilyen ellenőrzésnek, és hogyan járult hozzá az Alap ezen előrelépés eléréséhez?
                                                   
                                                
                                                      ii.
                                                   
                                                   
                                                      Milyen előrelépés történt a személyek ellenőrzésének végrehajtása és a külső határok átlépésének hatékony ellenőrzése felé, és hogyan járult hozzá az Alap ezen előrelépés megvalósításához?
                                                   
                                                
                                                      iii.
                                                   
                                                   
                                                      Milyen előrelépés történt egy integrált, szolidaritáson és felelősségen alapuló külső határigazgatási rendszer fokozatos létrehozása felé, és hogyan járult hozzá az Alap ezen előrelépés megvalósításához?
                                                   
                                                
                                                      iv.
                                                   
                                                   
                                                      Milyen előrelépés történt a határigazgatással kapcsolatos uniós vívmányok alkalmazásának biztosítása felé, és hogyan járult hozzá az Alap ezen előrelépés megvalósításához?
                                                   
                                                
                                                      v.
                                                   
                                                   
                                                      Milyen előrelépés történt a külső határokon a helyzetismeret és a tagállamok reagálási kapacitásai bővítésének támogatása felé, és hogyan járult hozzá az Alap ezen előrelépés megvalósításához?
                                                   
                                                
                                                      vi.
                                                   
                                                   
                                                      Milyen előrelépés történt a külső határokon a határellenőrzéseket és a határ megfigyelését támogató IT rendszerek, ezek kommunikációs infrastruktúrája és felszerelései létrehozása és működtetése terén, és hogyan járult hozzá az Alap ezen előrelépés megvalósításához?
                                                   
                                                
                                                      vii.
                                                   
                                                   
                                                      Milyen előrelépés történt olyan támogató szolgáltatások felé, amelyek a külső határokon sürgős intézkedést igénylő, kellően indokolt veszélyhelyzetekben nyújthatóak a tagállamoknak, és a sürgősségi segély hogyan járult hozzá ezek megvalósításához? Milyen veszélyhelyzeti intézkedésekre került sor? Hogyan járultak hozzá az Alap keretében végrehajtott veszélyhelyzeti intézkedések a tagállamok sürgős szükségleteire történő válaszadáshoz? Melyek voltak a veszélyhelyzeti intézkedések fő eredményei?
                                                   
                                                
                                                      viii.
                                                   
                                                   
                                                      Hogyan járult hozzá az 515/2014/EU rendelet 10. cikke szerinti műveleti támogatás a határigazgatásra vonatkozó konkrét cél megvalósításához?
                                                   
                                                
                                    
                        
            
               
                  (2)
               
               
                  Hogyan járult hozzá az Alap az 513/2014/EU rendeletben meghatározott célok eléréséhez?
                  
                              a)
                           
                           
                              Hogyan járult hozzá az Alap a következő konkrét célokhoz:
                              
                                           
                                       
                                       
                                          A határon átnyúló, súlyos és szervezett bűnözés megelőzése, ideértve a terrorizmus elleni küzdelmet?
                                       
                                    
                                           
                                       
                                       
                                          A tagállamok bűnüldöző szervei és egyéb nemzeti hatóságai közötti koordináció és együttműködés megerősítése, beleértve az Europolt vagy más érintett uniós szerveket, valamint az érintett harmadik országokat és nemzetközi szervezeteket is?
                                          
                                                      i.
                                                   
                                                   
                                                      Milyen előrelépés történt a tagállamok a határon átnyúló, súlyos és szervezett bűnözés, ideértve a terrorizmus elleni küzdelmet, elleni fellépésre való képessége, valamint az e téren folytatott kölcsönös együttműködésük megerősítésétől várt eredmények elérése terén, és hogyan járult hozzá az Alap ezen előrelépés eléréséhez?
                                                   
                                                
                                                      ii.
                                                   
                                                   
                                                      Milyen előrelépés történt a tagállamok hatóságai, az Europol és más érintett uniós testületek valamint adott esetben harmadik országok és nemzetközi szervezetek közötti igazgatási és műveleti koordináció és együttműködés fejlesztése felé, és hogyan járult hozzá az Alap ezen előrelépés eléréséhez?
                                                   
                                                
                                                      iii.
                                                   
                                                   
                                                      Milyen előrelépés történt az uniós képzési politikák végrehajtása keretében képzési rendszerek – így a technikai és szakmai készségekre, valamint az emberi jogokkal és alapvető szabadságokkal kapcsolatos kötelezettségekre irányuló tudásra irányuló képzések – kialakítása felé, ideértve az uniós jog végrehajtására vonatkozó konkrét csereprogramokat is, és hogyan járult hozzá az Alap ezen előrelépés megvalósításához?
                                                   
                                                
                                                      iv.
                                                   
                                                   
                                                      Milyen előrelépés történt a bűncselekmények, ideértve a terrorizmust is, tanúinak és áldozatainak azonosítását és támogatását célzó intézkedések, biztonsági mechanizmusok és bevált gyakorlatok kialakítása felé, és hogyan járult hozzá az Alap ezen előrelépés megvalósításához?
                                                   
                                                
                                    
                        
                              b)
                           
                           
                              Hogyan járult hozzá az Alap a tagállamoknak a biztonsághoz kapcsolódó kockázatok és válságok eredményes kezeléséhez, valamint az emberek és a kritikus infrastruktúra terrortámadások és más biztonsághoz kapcsolódó események elleni védelméhez szükséges képességei fejlesztéséhez?
                              
                                          i.
                                       
                                       
                                          Milyen előrelépés történt a tagállamoknak a kritikus infrastruktúra valamennyi gazdasági szektorban – ideértve a köz- és magánszféra partnerségeket is – történő védelméhez kapcsolódó igazgatási és műveleti képességei megerősítése, valamint a know-how és a tapasztalat Unión belüli és az érintett harmadik országokkal történő koordinációja, cseréje, terjesztése és az ezzel kapcsolatos együttműködés fejlesztése felé, és az Alap hogyan járult hozzá ezen előrelépés megvalósításához?
                                       
                                    
                                          ii.
                                       
                                       
                                          Milyen előrelépés történt a meglevő, szektorspecifikus korai előrejelzésben és válsághelyzeti együttműködésben érintett uniós és nemzeti szintű szereplők közötti biztonságos kapcsolatok és hatékony együttműködés kialakítása felé, és az Alap hogyan járult hozzá ezen előrelépés megvalósításához?
                                       
                                    
                                          iii.
                                       
                                       
                                          Milyen előrelépés történt a tagállamok és az Unió átfogó veszély- és kockázatértékelés készítésével kapcsolatos igazgatási és műveleti kapacitásai fejlesztése felé, és az Alap hogyan járult hozzá ezen előrelépés eléréséhez?
                                       
                                    
                        
            
         Hatékonyság (az Alap eredményeit ésszerű költségek árán érték el?)
      
      
               
                  (3)
               
               
                  Az Alap várt eredményeit milyen mértékben érték el ésszerű költségek árán a telepített pénzügyi – és humánerőforrásokban kifejezve? Milyen intézkedések történtek a csalás és egyéb szabálytalanságok megelőzése, felderítése, jelentése és nyomon követése érdekében, és ezek milyen eredménnyel jártak?
               
            
         Relevancia (Az Alap által finanszírozott beavatkozások céljai a tényleges szükségletekhez igazodtak-e?)
      
      
               
                  (4)
               
               
                  A tagállamok által a nemzeti programjaikba foglalt célok megfeleltek-e a megállapított szükségleteknek? Az éves munkaprogramban (uniós intézkedések) megállapított célok a tényleges szükségletekre irányultak-e? Az éves munkaprogramban (veszélyhelyzeti intézkedések) megállapított célok a tényleges szükségletekre irányultak-e? A tagállamok milyen intézkedéseket hoztak a változó szükségletekre válaszul?
               
            
         Koherencia (A nemzeti programban szereplő célok összhangban voltak-e a más uniós forrásokból finanszírozott, és hasonló munkaterületre alkalmazott célokkal? Biztosították-e a koherenciát az Alap végrehajtása során is?)
      
      
               
                  (5)
               
               
                  A programozási fázis során sor került-e hasonló célokra irányuló beavatkozások értékelésére, és figyelembe vették-e ezeket? Létrehoztak-e koordinációs mechanizmusokat az Alap és hasonló célokra irányuló beavatkozások között a végrehajtási időszakra? Az Alap révén végrehajtott intézkedések koherensek-e a hasonló célokkal rendelkező beavatkozásokkal, és nem állnak-e ellentétben azokkal?
               
            
         Komplementaritás (A nemzeti programban megállapított célok és az azoknak megfelelő végrehajtott intézkedések kölcsönösen kiegészítették-e egymást az egyéb szakpolitikák keretében megállapítottakkal, különösen azokkal, amelyeket a tagállam követ)?
      
      
               
                  (6)
               
               
                  A programozási fázis során sor került-e komplementer célokra irányuló beavatkozások értékelésére, és figyelembe vették-e ezeket? Létrehoztak-e koordinációs mechanizmusokat az Alap és hasonló célokra irányuló beavatkozások között a végrehajtási időszak idejére, hogy biztosítsák a komplementaritást a végrehajtási időszak során? Használtak-e a pénzügyi eszközök közötti átfedések megelőzésére szolgáló eszközöket?
               
            
         Uniós hozzáadott érték (Járt-e az uniós támogatás bármilyen hozzáadott értékkel?)
      
      
               
                  (7)
               
               
                  Melyek az Alapból származó támogatással járó hozzáadott érték fő típusai (terjedelem, hatókör, szerep, folyamat)? Végrehajtotta volna-e a tagállam az Alap által támogatott területeken az uniós politikák végrehajtásához szükséges intézkedéseket az Alap támogatása nélkül? Melyek lennének az Alapból származó támogatás nyújtása megszakításának legvalószínűbb következményei? Az Alapból finanszírozott intézkedések milyen mértékben jártak előnyökkel uniós szinten? Mi volt a műveleti támogatás hozzáadott értéke?
               
            
         Fenntarthatóság (az Alap által támogatott projektek pozitív hatásai várhatóan megmaradnak-e az Alapból származó támogatás megszűnése után is?)
      
      
               
                  (8)
               
               
                  Melyek a tagállamok által elfogadott fő intézkedések, amelyek célja az Alapból származó támogatással végrehajtott projektek eredményei fenntarthatóságának biztosítása (mind a programozási, mind a végrehajtási fázisban)? Bevezettek-e mechanizmusokat annak biztosítására, hogy a programozási és végrehajtási fázisokban legyen fenntarthatósági ellenőrzés? Az Alapból fenntartott intézkedések eredményei/hasznai várhatóan milyen mértékben fognak később folytatódni? Milyen intézkedéseket fogadtak el a műveleti támogatásnak köszönhetően elvégzett intézkedések folytonosságának biztosítása érdekében?
               
            
         Az adminisztratív terhek egyszerűsítése és csökkentése (leegyszerűsítették-e az Alap irányítási eljárásait és csökkentették-e az adminisztratív terheket a kedvezményezettek érdekében?)
      
      
               
                  (9)
               
               
                  Az Alap által bevezetett innovatív eljárások (egyszerűsített költség opció, több éves programozás, nemzeti támogathatósági szabályok, átfogóbb nemzeti programok, melyek teret adnak a rugalmasságnak, műveleti támogatás) egyszerűsítéssel jártak-e az Alap kedvezményezettjei számára?
               
            
   
      III. MELLÉKLET
      
         Az 514/2014/EU rendelet 56. és 57. cikkében említett tagállami és bizottsági értékelő jelentésekben alkalmazandó közös eredmény- és hatásmutatók listája
      
      
         Az 516/2014/EU rendelet konkrét célkitűzéseinek értékelése során alkalmazandó mutatók
      
      1.   Az egyedi célkitűzések szerint csoportosított mutatók
      
                  a)
               
               
                  A közös európai menekültügyi rendszer valamennyi vonatkozásának megerősítése és fejlesztése, beleértve annak külső dimenzióját:
                  
                              i.
                           
                           
                              A kísérő nélküli kiskorúak számára a Menekültügyi, Migrációs és Integrációs Alap (a továbbiakban: az Alap) támogatásával kialakított férőhelyek száma a kísérő nélküli kiskorúak számára kialakított összes férőhely számához viszonyítva;
                           
                        
                              ii.
                           
                           
                              az első fokon folyamatban lévő ügyek mennyisége, időtartam szerint;
                           
                        
                              iii.
                           
                           
                              a fellebbezési szakaszban hozott jogerős kedvező határozatok aránya;
                           
                        
                              iv.
                           
                           
                              a befogadási rendszerben lévő személyek száma (a beszámolási időszak végén rögzített mennyiség);
                           
                        
                              v.
                           
                           
                              a befogadási rendszerben lévő személyek száma a menedékkérők számához viszonyítva;
                           
                        
                              vi.
                           
                           
                              a kísérő nélküli kiskorúak számára kialakított szálláshelyek száma a kísérő nélküli kiskorúak számához viszonyítva;
                           
                        
                              vii.
                           
                           
                              az ugyanazon harmadik országból származó menedékkérők első fokon/legfelsőbb fokon való tagállami elismerési arányainak konvergenciája
                           
                        
            
                  b)
               
               
                  a tagállamokba irányuló legális migráció támogatása a tagállamok gazdasági és társadalmi szükségleteivel – például a munkaerő-piaci igényekkel – összhangban, védve ugyanakkor a tagállamok bevándorlási rendszereinek integritását, továbbá a harmadik országbeli állampolgárok hatékony integrációjának elősegítése.
                  
                              i.
                           
                           
                              a „huzamos tartózkodási engedéllyel rendelkező” jogállású harmadik országbeli állampolgárok aránya a harmadik országbeli állampolgárok teljes számán belül;
                           
                        
                              ii.
                           
                           
                              foglalkoztatási ráta: a harmadik országbeli állampolgárok és a fogadó ország állampolgárai közötti eltérés;
                           
                        
                              iii.
                           
                           
                              munkanélküliségi ráta a harmadik országbeli állampolgárok és a fogadó ország állampolgárai közötti eltérés;
                           
                        
                              iv.
                           
                           
                              aktivitási ráta a harmadik országbeli állampolgárok és a fogadó ország állampolgárai közötti eltérés;
                           
                        
                              v.
                           
                           
                              az oktatást és a képzést korán elhagyók aránya: a harmadik országbeli állampolgárok és a fogadó ország állampolgárai közötti eltérés;
                           
                        
                              vi.
                           
                           
                              a felsőfokú végzettséggel rendelkező 30–34 év közöttiek aránya: a harmadik országbeli állampolgárok és a fogadó ország állampolgárai közötti eltérés;
                           
                        
                              vii.
                           
                           
                              a szegénység vagy a társadalmi kirekesztődés kockázatának kitettek aránya: a harmadik országbeli állampolgárok és a fogadó ország állampolgárai közötti eltérés.
                           
                        
            
                  c)
               
               
                  az illegális bevándorlás elleni küzdelmet támogató, tisztességes és hatékony visszatérési stratégiák előmozdítása a tagállamokban, hangsúlyt fektetve a visszatérés fenntarthatóságára és a hatékony visszafogadásra a származási vagy tranzitországokban:
                  
                              i.
                           
                           
                              az Alap által támogatott kitoloncolások száma az ország területének elhagyására felszólító határozatot követő visszatérések teljes számához viszonyítva;
                           
                        
                              ii.
                           
                           
                              az Alap által támogatott közös visszatérési műveletek keretében visszatérő személyek száma az Alap által támogatott visszatérések teljes számához viszonyítva;
                           
                        
                              iii.
                           
                           
                              az Alapból társfinanszírozott, visszatérést megelőző vagy visszatérést követő visszailleszkedési támogatásban részesült visszatérő személyek száma az Alap által támogatott önkéntes visszatérések teljes számához viszonyítva;
                           
                        
                              iv.
                           
                           
                              az Alap támogatásával létrehozott/felújított idegenrendészeti fogdák férőhelyeinek száma, az idegenrendészeti fogdák férőhelyeinek teljes számához viszonyítva;
                           
                        
                              v.
                           
                           
                              az ország területének elhagyására felszólító határozatot követő visszatérések száma az ország területének elhagyására felszólított harmadik országbeli állampolgárok számához viszonyítva;
                           
                        
                              vi.
                           
                           
                              az elutasított menedékkérők számára kiállított kiutasítási határozatok;
                           
                        
                              vii.
                           
                           
                              az elutasított menedékkérők tényleges visszatérései.
                           
                        
            2.   A hatékonyság, a hozzáadott érték és a fenntarthatóság mutatói, az 514/2014/EU rendeletnek megfelelően
      
                  d)
               
               
                  a hatékonyság, a hozzáadott érték és a fenntarthatóság méréséhez és értékeléséhez:
                  
                              i.
                           
                           
                              a teljes munkaidős egyenértékben kifejezett létszám a Menekültügyi, Migrációs és Integrációs Alap végrehajtásával foglalkozó felelős hatóságnál, a felhatalmazott hatóságnál és az audithatóságnál, amelyhez a fizetést technikai segítségnyújtás vagy a nemzeti költségvetés biztosítja, a végrehajtott projektek számához és az adott pénzügyi évre igényelt finanszírozás összegéhez viszonyítva;
                           
                        
                              ii.
                           
                           
                              technikai segítségnyújtás és a projektek adminisztratív (közvetett) költsége együttesen, az adott pénzügyi évre igényelt finanszírozás összegéhez viszonyítva;
                           
                        
                              iii.
                           
                           
                              az Alap felhasználási aránya.
                           
                        
            
   
      IV. MELLÉKLET
      
         Az 514/2014/EU rendelet 56. és 57. cikkében említett tagállami és bizottsági értékelő jelentésekben alkalmazandó közös eredmény- és hatásmutatók listája
      
      
         A Belső Biztonsági Alap részét képező, a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszköz létrehozásáról szóló 513/2014/EU európai parlamenti és tanácsi rendelet, valamint a Belső Biztonsági Alap részét képező, a külső határok és a vízumügy pénzügyi támogatására szolgáló eszköz létrehozásáról szóló 515/2014/EU európai parlamenti és tanácsi rendelet egyedi célkitűzéseinek értékelése során alkalmazandó mutatók
      
      1.   Az egyedi célkitűzések szerint csoportosított mutatók
      
                  a)
               
               
                  A közös vízumpolitika támogatása annak érdekében, hogy megkönnyítsék a jogszerű utazást, magas színvonalú szolgáltatást biztosítsanak a vízumkérelmezők számára, biztosítsák a harmadik országok állampolgáraival szemben alkalmazott egyenlő bánásmódot, és kezeljék az illegális bevándorlást:
                  
                              i.
                           
                           
                              a Belső Biztonsági Alap (a továbbiakban: az Alap) támogatásával a vízumügy területén végrehajtott schengeni értékelő kiküldetések száma;
                           
                        
                              ii.
                           
                           
                              A schengeni értékelések vízumügy területére irányuló, az Alap támogatásával kezelt ajánlásainak száma, a kiadott ajánlások teljes számához viszonyítva;
                           
                        
                              iii.
                           
                           
                              azon személyek száma, akik esetében a konzulátusok az Alap támogatásával azonosították, hogy hamis úti okmányt használnak;
                           
                        
                              iv.
                           
                           
                              azon vízumkérelmezők száma, akik a lakóhelyük szerinti országon kívül kényszerülnek schengeni vízumot kérelmezni;
                           
                        
                              v.
                           
                           
                              azon vízumkötelezettség alá eső országok száma, ahol a jelen lévő vagy képviselettel rendelkező tagállamok száma növekedett.
                           
                        
            
                  b)
               
               
                  az integrált határigazgatás támogatása, beleértve a határigazgatáshoz kapcsolódó intézkedések további, az uniós előírásoknak megfelelő harmonizálásának ösztönzését, valamint a tagállamok közötti és a tagállamok és az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség (Frontex) közötti információcserét is egyrészt a külső határok egységes és magas szintű ellenőrzésének és védelmének – beleértve az illegális bevándorlás kezelését is –, másrészt a külső határokon a zökkenőmentes határátkelésnek a schengeni vívmányokkal összhangban történő biztosítása érdekében, mindeközben biztosítva a nemzetközi védelemhez való hozzáférést az arra rászorulók számára, összhangban a tagállamok által az emberi jogok területén vállalt kötelezettségekkel, a visszaküldés tilalmának elvét is ideértve:
                  
                              i.
                           
                           
                              az Alap támogatásával a határügy területén végrehajtott schengeni értékelő kiküldetések száma;
                           
                        
                              ii.
                           
                           
                              A schengeni értékelések határügy területére irányuló, az Alap támogatásával kezelt ajánlásainak száma, a kiadott ajánlások teljes számához viszonyítva;
                           
                        
                              iii.
                           
                           
                              a Frontex által koordinált műveletek során használt olyan felszerelések száma, amelyeket az Alap támogatásával vásároltak, a Frontex által koordinált műveletek során használt felszerelések teljes számához viszonyítva;
                           
                        
                              iv.
                           
                           
                              az EU külső határain észlelt szabálytalan határátlépések száma a) a határátkelőhelyek között; b) a határátkelőhelyeken;
                           
                        
                              v.
                           
                           
                              A Schengeni Információs Rendszer második generációjában (SIS II) végrehajtott lekérdezések száma
                           
                        
                              vi.
                           
                           
                              azon személyek száma, akik esetében a határátkelőhelyeken azonosították, hogy hamis úti okmányt használnak;
                           
                        
            
                  c)
               
               
                  Bűnmegelőzés, a határon átnyúló, súlyos és szervezett bűnözés, ideértve a terrorizmus elleni küzdelmet, valamint a tagállamok bűnüldöző szervei és egyéb nemzeti hatóságai közötti koordináció és együttműködés megerősítését, beleértve az Europolt vagy más érintett uniós szerveket, valamint az érintett harmadik országokat és nemzetközi szervezeteket is:
                  
                              i.
                           
                           
                              az Alap támogatásával megvalósuló, szervezett bűnözői csoportok felgöngyölítéséhez vezető fellépések eredményei;
                           
                        
                              ii.
                           
                           
                              az 513/2014/EU rendelet hatálya alá tartozó fellépések eredményeként befagyasztott, lefoglalt és elkobzott, bűncselekményből származó vagyoni eszközök száma/értéke;
                           
                        
                              iii.
                           
                           
                              az 513/2014/EU rendelet hatálya alá tartozó fellépések eredményeként a rendőrségi nyilvántartásba kerülő bűncselekmények, gyanúsítottak, büntetőeljárás alá vonások és elítélések száma;
                           
                        
                              iv.
                           
                           
                              az Alap szervezett bűnözéssel kapcsolatos hatálya alá tartozó kábítószer-lefoglalások mennyisége;
                           
                        
                              v.
                           
                           
                              a bűncselekmények olyan áldozatainak száma, akik védelemben vagy támogatásban részesültek;
                           
                        
                              vi.
                           
                           
                              a prümi kereten belül folytatott információcsere volumene (a DNS-adategyezések teljes éves számának, az ujjnyomategyezések teljes éves számának, valamint a gépjármű-nyilvántartási adatok egyezései teljes éves számának mérése alapján);
                           
                        
                              vii.
                           
                           
                              a Biztonságos Információcsere Hálózati Alkalmazáson (SIENA) belül folytatott információcsere volumene (a tagállamok, az Europol és harmadik felek által kezdeményezett SIENA-ügyek, valamint a tagállamok, az Europol és harmadik felek által megosztott SIENA-üzenetek éves számának mérése alapján);
                           
                        
                              viii.
                           
                           
                              az Europol Információs Rendszer révén megosztott adatok volumene (az Europol Információs Rendszerben a tagállamok által rögzített személyek és tárgyak (gyanúsítottak, elítéltek), valamint a tagállamok által az Europol Információs Rendszerben végrehajtott lekérdezések éves számának mérése alapján).
                           
                        
            
                  d)
               
               
                  A tagállamok és az Unió azon kapacitásainak fokozása, hogy hatékonyan kezeljék a biztonsági vonatkozású kockázatokat és válságokat, valamint felkészüljenek azokra, és megvédjék a polgárokat és a kritikus infrastruktúrát a terrortámadásokkal és egyéb biztonsági vonatkozású eseményekkel szemben:
                  
                              i.
                           
                           
                              a terrorista merényletek volumene (a meghiúsult, megakadályozott és végrehajtott terrorista merényletek száma és a terrorista merényletek áldozatai számának mérése alapján).
                           
                        
            2.   A hatékonyság, a hozzáadott érték és a fenntarthatóság mutatói, az 514/2014/EU rendeletnek megfelelően
      
                  e)
               
               
                  A hatékonyság, a hozzáadott érték és a fenntarthatóság méréséhez és értékeléséhez:
                  
                              i.
                           
                           
                              a teljes munkaidős egyenértékben kifejezett létszám az Alap végrehajtásával foglalkozó felelős hatóságnál, a felhatalmazott hatóságnál és az audithatóságnál, amelyhez a fizetést technikai segítségnyújtás vagy a nemzeti költségvetés biztosítja, a végrehajtott projektek számához és az adott pénzügyi évre igényelt finanszírozás összegéhez viszonyítva;
                           
                        
                              ii.
                           
                           
                              technikai segítségnyújtás és a projektek adminisztratív (közvetett) költsége együttesen, az adott pénzügyi évre igényelt finanszírozás összegéhez viszonyítva;
                           
                        
                              iii.
                           
                           
                              Az Alap felhasználási aránya;
                           
                        
                              iv.
                           
                           
                              A beszerzés után 2 évvel használatban lévő felszerelések száma/az Alap révén beszerzett felszerelések száma (> EUR 10 000);
                           
                        
                              v.
                           
                           
                              az Alap révén beszerzett felszerelések fenntartási költségének aránya az Alapból társfinanszírozott fellépésekhez nyújtott teljes uniós hozzájáruláson belül.